open-index/open-wikipedia-markdown huggingface dataset:
"Vademekum" i specialiteteve farmaceutike

Vademekum i specialiteteve farmaceutike

Titulli: Vademekum i specialiteteve farmaceutike

Autorët: P. Roçi, Zef Sima

Botimi: Botimi i 2-të

Vendi i botimit: Tiranë

Botuar nga: Naim Frashëri

Viti i botimit: 1965

Faqet: 499

"Vademekum i specialiteteve farmaceutike" është një udhëzues i rëndësishëm profesional në fushën e farmacisë, i hartuar nga P. Roçi dhe Zef Sima. Ky libër, i cili përmban informacion të detajuar mbi specialitetet farmaceutike, është publikuar në vitin 1965 nga shtëpia botuese "Naim Frashëri" në Tiranë. Botimi i dytë i këtij vademekumi dëshmon për rëndësinë dhe përdorimin e gjerë që ky manual ka pasur në mesin e profesionistëve të shëndetësisë në Shqipëri.

Me një përmbajtje prej 499 faqesh, libri përmban informacion të detajuar mbi një sërë barnash dhe specialitetesh farmaceutike, duke ofruar udhëzime për përdorimin, dozimin, efektet anësore, dhe përbërjen kimike të këtyre produkteve. Puna e autorëve reflekton një përpjekje për të standardizuar dhe përmirësuar cilësinë e kujdesit shëndetësor në vend, duke siguruar që profesionistët e shëndetësisë të kenë qasje në informacion të përditësuar dhe të besueshëm.

"Vademekum i specialiteteve farmaceutike" ka shërbyer si një mjet i domosdoshëm për farmacistët, mjekët dhe profesionistët e tjerë të shëndetësisë gjatë dekadave të fundit të shekullit të 20-të. Ky manual ka kontribuar në edukimin dhe trajnimin e brezave të tërë të farmacistëve dhe mjekëve në Shqipëri, duke u bërë një referencë e besueshme për përshkrimin dhe administrimin e medikamenteve.

Megjithëse janë zhvilluar shumë tekste dhe manualë të rinj farmaceutikë pas botimit të këtij vademekumi, ai mbetet një dëshmi e rëndësishme e zhvillimit të farmacisë në Shqipëri. Roli i tij në historinë e mjekësisë shqiptare është i pamohueshëm, dhe botimi i tij i dytë tregon për vlerën që ka pasur në kohën e tij.

Ky libër, me një qasje të strukturuar dhe të detajuar ndaj informacionit farmaceutik, është një gur themeli në fushën e farmacisë shqiptare dhe një burim i vlefshëm historik për studimin e zhvillimit të shkencave mjekësore në Shqipëri.

## Burimet
Dokumenta të shtabit të përgjithshëm dhe të komandës së përgjithshme të ushtrisë nacional - çlirimtare shqiptare

**Dokumenta të shtabit të përgjithshëm dhe të komandës së përgjithshme të ushtrisë nacional - çlirimtare shqiptare I** Grup Autorësh. Viti i botimit: 1965. Faqet e librit 500.
Krestomacia e historisë së kohës së sotme (1917-1939, 1939-1945)

**Krestomacia e historisë së kohës së sotme (1917-1939, 1939-1945)** Grup Autorësh. Viti i botimit 1965. Faqet e librit 288.
Fan S. Noli - Vepra 2

Fan S. Noli, Vepra e plotë, vëllimi i dytë

Gjinia: Vepra e plotë

Autori: Fan S. Noli

Shtëpia botuese: Dudaj

Viti: 2003

Fq.: 496

Pesha: 0.451 kg

ISBN: 978-99927-50-45-6

Mbi librin

"Fan S. Noli, Vepra e plotë, vëllimi i dytë"  është një përmbledhje e rëndësishme e disa prej veprave më të spikatura të Fan S. Nolit, një nga figurat më të shquara të kulturës dhe politikës shqiptare. Ky vëllim përfshin një gamë të gjerë veprash që reflektojnë pasionin e Nolit për muzikën, historinë dhe fenë.

Në këtë botim  janë përfshirë titujt si "Bethoveni dhe Revolucioni Francez", në të dyja gjuhët anglisht dhe shqip, një vepër që shpalos analizën e tij të thellë mbi ndikimin e muzikës së Beethovenit në revolucionet shoqërore dhe kulturore. "Jeta ime" është një autobiografi që ofron një pasqyrë të jetës dhe veprimtarisë së tij të pasur. "Historia e krishterimit në Shqipëri" është një studim i thelluar mbi zhvillimet e krishterimit në vend, ndërsa "Portrete dhe skica" sjell një koleksion shkrimesh mbi figura të ndryshme historike dhe letrare.

Kjo përmbledhje është zgjedhur dhe përgatitur nga Prof. Nasho Jorgaqi, duke i dhënë lexuesit një mundësi për të njohur më mirë mendimin dhe veprat e Nolit. Vepra është botuar nga shtëpia botuese "Dudaj" dhe përfaqëson një pasuri të madhe kulturore e historike për lexuesit shqiptarë.

## Burimet
Furnizimi me ujë dhe kanalizimi - Pjesa e parë furnizimi me ujë

**Furnizimi me ujë dhe kanalizimi - Pjesa e parë, furnizimi me ujë** me Autorë: K. Katundi, R. Kote. Faqet e librit 336.
Dështimi i komploteve

**Dështimi i komploteve** është një libër i shkrimtarit dhe ministrit Fadil Paçrami botuar më 1970 në Tiranë.

## Përmbajtja 
Ky libër numëron ndërhyrjet e misionit britanik në punët e brendshme të Shqipërisë nga viti 1941 deri në vitin 1951, dhe ndahet në tri pjesë:

# **Aleatë të dyshimtë**, që flet për periudhën e luftës, 1941-1944.
# **Agjentura e komplote**, që flet për vitet e para pas çlirimit, 1944-1946.
# **Plane të reja**, që flet për veprimtarinë e armiqve, kryesisht nga jashtë, deri më 1951.

## Referime
Çaste të kithta

**Çaste të kithta** tregime, Autore: Helena Halilaj. Faqet e librit 149.

Libri i autores Helena Halilaj vjen si një rikthim në udhëtimin e saj në udhën e letërsisë. “Çaste të Kithta” sjell te lexuesi disa tregime të vlerësuara si tregime poetike, pasi kanë një gjuhë të pasur si te vëllimet e saj poetike. Një rrëfim përjetimesh në vetën e tretë ku personazhet e tregimeve autorja, në pjesën më të madhë të tregimeve, i vendos në vendlindjen e saj.

Tregimi i parë është zemra e gjetur e novelës “Sytë e tu rëfejnë” ku historia e këtij tregimi i jep forcë historisë së shekullit plot vuajtje të  Shqipërisë dhe që sot shfaqet ndryshe në rrafshin historik. Ndërsa tregimet e tjera, të gjithë bashkë dhe të ndara, përfaqësojnë rrugicat e fateve të shumë personazheve të veprës. Në kërë libër janë të shpalosura të gjitha fatet njerëzore duke përtypur vështirësitë e jetës. Karakteret e personazheve janë real,  të marë nga realiteti nëpër të cilin ka kaluar pena e autores.

Tregimet e këtij libri risjellin në vëmëndjen e lexuesve fatët e të parëve tanë dhe rrugën e sakrificës nëpër të cilën kanë ecur shumë breza. Në tregime jepet dhe dashuria si frymë e shpresës për të mbajtur gjallë qenien njerëzore. Dashurinë nuk e ndryshojnë shekujt as vështirësitë, ajo di ta gjejë rrugën e shpëtimit dhe në kohë të forta. Humanizmi, shpresa dhe dashuria udhëheqin ngjarjet dhe personazhet e tregimeve. “Çaste të kithta” bashkon dhe ndan fatet e njerëzve të një kombi!
Stefano Rodotà

**Stefano Rodotà** (Kozenca, 30 maj 1933 - Roma, 23 qershor 2017) ishte jurist dhe politikan arbëresh.

## Jeta
Lindi më 1933 në Kozenca, Itali, qytet me pakica shqiptare në Kalabri. Familja e tij është nga Shën Benedhiti (italisht: *San Benedetto Ullano*), katund shqiptar në krahinën e Kozencës. Vjen nga një dinasti e shquar italo-shqiptare, i cila në mesin e shekullit të shtatëmbëdhjetë dhe tetëmbëdhjetë, ka pasur intelektualë dhe priftërinjtë i ritit ortodoksë që kanë mbrojtur traditat e pakicës shqiptare në Itali.

Njihet si politikan aktiv, i majtë dhe i vlerësuar për integritetin e tij moral.

Në 2013 ka qënë kandidati i propozuar nga "Lëvizja 5 Yjet", favorit për President i Italisë.

## Lidhje të jashtme 
* Stefano Rodotà Orenpolis
Ditari i një ministri të jashtëm

**Ditari i një ministri të jashtëm: Konflikti i Kosovës 1997-2001**  Libër me autor Paskal Milo. Shtëpia Botuese "Toena", viti 2009. Faqet e librit 448.

Para dhjetë vjetësh kriza e Kosovës kishte arritur një pikë kthese dramatike, kur Komuniteti Ndërkombëtar vendosi t’i detyrojë të dy palët që të uleshin në tavolinën e bisedimeve. Brenda disa javëve, nga masakra e Reçakut, në mes të janarit të vitit 1999, ku u vranë me gjakftohtësi nga forcat e sigurimit serb më shumë se dyzet civilë shqiptarë nga Kosova, Grupi ndërkombëtar i Kontaktit për Ballkanin mblodhi Konferencën e Rambujesë. Në një përpjekje të fundit, të dy shtetet mikpritëse, Franca dhe Britania e Madhe, thirrën përfaqësuesit e Republikës së atëhershme Federale të Jugosllavisë dhe udhëheqjen shqiptare të Kosovës, për të rënë dakord për një marrëveshje, e cila do ta kishte lënë Kosovën brenda Jugosllavisë, por do të kishte rivendosur një autonomi të gjerë dhe të vërtetë për provincën e mëparshme. Ministrat e Jashtëm të Grupit të Kontaktit – Franca, Gjermania, Italia, Rusia, Britania e Madhe, SHBA-ja – caktuan Trojkën, e cila përbëhej nga Kris Hill nga SHBA-ja, Boris majorski nga Rusia dhe unë, si përfaqësues i BE-së, për të udhëhequr përpjekjet për ndërmjetësim. Konferenca u hap zyrtarisht nga presidenti francez Shirak, në 6 shkurt 1999, dhe qëllimi i saj ishte të mbaronte brenda një jave. Në fakt, ajo zgjati gjithsej thuajse dyzet ditë, të cilat ishin përpjekje torturuese nga ana e ndërmjetësve të Grupit të Kontaktit. Megjithëse pati një ndërprerje prej tri javësh, e cila u dha një mundësi Beogradit dhe Prishtinës për të punuar nga brenda për formulën e propozuar të kompromisit, Millosheviçi dhe negociatorët e tij u tërhoqën. Kështu që nisja e bisedimeve në fillim të marsit, në Paris, ishte që në fillim e destinuar të dështonte. Në fund të saj, Beogradi refuzoi të merrte në konsideratë edhe aspektet civile të Marrëveshjeve, për të cilat ishte rënë dakord që më parë. Ndërsa udhëheqja kosovare vendosi firmën në Marrëveshjet e Rambujesë, burri i fortë i Serbisë, Millosheviçi, refuzoi të pranonte një forcë ndërkombëtare zbatuese të udhëhequr nga NATO-ja dhe denoncoi në mënyrë agresive bisedimet e paqes si një diktat nga Perëndimi.  
 

## Referime
Michelle Obama

**Michelle LaVaughn Robinson Obama** u lind me 17 janar 1964 në Chicago,Illinois, është avokate amerikane dhe bashkortja e Presidentit të 44 Sh.B.A-ve si edhe dhe zonja e parë e Shtetit Amerikan që i përket komunitetit Afro-amerikan.

## Edukimi dhe Familja
Michelle mbaroi studimet në Universitetin Princeton dhe më pas në Harvard. Fillimet e saj në karrierë i pati si këshilluese ligjore pranë firmës “Sidley Austin” ku dhe u njoh me Barack-un. 
Më pas punoi si ndihmës-dekane në Universitetin e Chicago-s.

U martua me Barack-un në vitin 1992 dhe kanë dy vajza së bashku.

## Zonja e Parë 2008-
Ajo shoqëroi bashkëshortin e saj gjatë gjithë fushatës së tij të parë Presidenciale në vitin 2008. Gjatë fushatës së tij, Michelle filloi të shihej si një nga figurat më me ndikim në Partinë Demokratike, kryesisht fjalë fjalimeve të mbajtura gjatë konventave kombëtare, i fundit ai i Philadelphias në vitin 2016, ku shprehu hapur dhe mbështetjen për Hillary Clinton për postin e presidentes.

Si zonjë e parë ajo ndërmori fushata të shumta për mbrojten e të drejtave të fëmijëve, për shëndetin e tyre, zhdukjen e varfërisë, për të drejtat e komunitetit afro-amerikan dhe njohjen e kulturës së tyre si dhe u fokusua kryesisht te të drejtat e grave kryesisht në vendet e botës së tretë.

Ajo u kthye në një ikonë mode dhe shembull për të gjitha gratë Amerikane.

## Referimet
*http://www.chicagotribune.com/shopping/chi-michelle-obama-1112_qnov12,0,5421281.story
*
Jean-Pierre Raffarin

**Jean-Pierre Raffarin** (3 gusht, 1948, Poitiers), politikan Francez, Kryeministër i Francës nga 2002 deri në 2005.
Dominique de Villepin

**Dominique Marie François René Galouzeau de Villepin** (Dominik dë Vilpën, 14 nëntor 1953, Rabat, Marok), diplomat, politikan dhe shkrimtar francez. Në periudhën 2002-2007, nën presidentin Jacques Chirac, de Villepin-i shërbeu si ministër i jashtëm, i brendshëm dhe përfundimisht, për dy vite, kryeministër i Francës.

Me formimin klasik të elitës franceze—universitetin në njërën nga shkollat e mëdha (*grands écoles*) të sistemit universitar francez, Institutin e Studimeve Politike (Sciences-Po) dhe sidomos studimet pasuniversitare në Shkollën Kombëtare të Administratës—de Villepin-i e nisi karrierën si diplomat, duke shërbyer viteve 80 si ambasador i Francës në Uashington dhe si këshilltar i ambasadës në New Delhi.

Përkrahës i presidentit Chirac, ai arriti popullaritet ndërkombëtar si ministër i jashtëm i Francës në vitet 2002-2004 kur kundërshtoi hapur pushtimin e Irakut nga Shtetet e Bashkuara të Amerikës dhe grupi i vendeve që iu bashkuan atyre.

Në vitin 2012, rival i presidentit të djathtë në pushtet Nicolas Sarkozy, de Villepin-i ishte njëri nga kandidatët e së djathtës për president të Francës në zgjedhjet që panë fitues socialistin François Hollande.

I dhënë pas të shkruarit, de Villepin ka botuar një seri esesh historike mbi periudhën e Napoleonit.
Lionel Jospin

**Lionel Jospin** (12 korrik, 1937, Meudon), politikan Francez, Kryeministër i Francës nga 1997 deri në 2002.
Johannes Rau

**Johannes Rau** (16 janar, 1931, Wuppertal - 27 janar, 2006), politikan Gjerman, President i Gjermanisë nga 1999 deri në 2004.
Jean Chrétien

**Joseph Jacques Jean Chrétien** (11 janar, 1934, Shawinigan, Kebek), politikan Kanadez. Kryeministër i Kanadasë në periudhën 1993-2003.
Vicente Fox

**Vicente Fox Quesada** (2 korrik, 1942, San Francisco del Rincon, Guanajuato), politikan Meksikan, President i Meksikës nga 2000 deri në 2006.
Shqipëria dhe Jugosllavia 1918 - 1927

**Shqipëria dhe Jugosllavia 1918 - 1927** Autori: Paskal Milo. Viti i botimit: 1992. Faqet e librit 500.
Faktori Kosovë

**Faktori Kosovë** Autorë: Ar. A. Ullurjar, S.G. Kuleshov. Botuesi: ELVE. Faqet e librit 214.

Në monografi shqyrtohen veçoritë e perceptimit të krizës  etnopolitike në Kosovë nga bashkësia eksperto-analitike e shteteve ballkanike, skenarët e mundshëm të zhvillimit të saj, natyra e kërcënimeve të sigurimit kombëtar për vende konkrete të gadishullit në kontekstin e kundërvënies ndëretnike në zonën e konfliktit të fundit në hapsirën pasjugosllave,

Një vëmendje e veçantë i kushtohet evoluimit të përfytyrimeve të ekspertëve ballkanikë për situatën në rajon.
Maniela Hoxholli

**Maniela Sota** lindi në 19 gusht 1978 në qytetin e Fierit. Mbaroi studimet e larta në Bukuresht, Rumani në vitin 2001. Në vitet 1991 – 1996 ka botuar poezi në gazetën lokale “Fjala jonë” dhe disa ese në gazetën “Brezi 2000”.
Në vitin 1995, 16 poezi të Maniela Hoxhollit botohen në antologjinë letrare “Në krahët e ëndrrës”, ndërsa në vitin 1996 botoi librin me poezi “Lotë me ngjyra”. Në gusht 2009 boton vellimin me poezi “Kur flasin syte”.
Astroturfimi

**Astroturfimi** i referohet fushatave reklamuese, politike apo të marrëdhënieve me publikun të dizajnuara për të maskuar sponsorët e mesazhit për të dhënë bindjen se vijnë nga pjesëmarrës të thjeshtë pa lidhje interesi me çështjen. Astroturfimi ka për qëllim t'u jap deklaratave besueshmërinë e një entiteti të pavarur duke fshehur informacionin që lidhet me burimet e financimit. Termi është një derivim i produktit "Astroturf", një markë e qilimave sintetik i krijuar për t'u dukur si bar natyral.

Krijuesit e astroturfit nganjëherë përdorin softuer për të maskuar identitetin e tyre. Në këto raste një individ vepron nën shumë personalitete të rrejshme për të dhënë përshtypjen e mbështetjes së gjerë për agjendën e klientit të tij. Disa studime sugjerojnë se astroturfimi mund të ndryshojë këndvështrimet publike dhe të krijoj dyshim të mjaftueshëm për të ndryshuar bindjet për një çështje.

Eksperti i të dhënave Prof. Bing Liu (Universiteti i Illinoit) ka vlerësuar se 1/3 e të gjitha vlerësimeve të konsumatorëve nuk janë të vërtetë. Sipas New York Times, kjo e ka bërë të vështirë për të dalluar ndryshimin ndërmjet qëndrimeve të vërteta të publikut dhe opinionit publik të fabrikuar.

## Teknikat 
Organizatat mund të bëjnë astroturf nëpërmjet përdorimit të grupeve pararojë që pretendojnë se i shërbejnë interesat e publikut, ndërsa në të vërtetë operohen nga një sponsor diskret. Grupet pararojë mund të theksojë zërat mospajtues dhe të fusin dyshim në lidhje me besueshmërinë e konsensusit të ekspertëve në mënyrë që të krijojnë pasiguri për një çështje që kërcënon biznesin e sponsorëve. Blloxhet falso janë përdorur nganjëherë për të dhënë bindjen e një dëshmie të mirëfilltë, ndërsa financohen ose operohen nga një interes komercial ose politik.

Disa astroturfues përdorin teknikën e "çorap-kukullës", ku një person i vetëm krijon identitete të shumëfishta për të dhënë bindjen e mbështetjes së gjerë. Çorap-kukullat mund të postojnë komente pozitive në lidhje me një produkt, sulmojnë pjesëmarrësit që kritikojnë organizatën, ose postojnë komente negative dhe komente në lidhje me konkurrentët, nën identitete të rreme. Bizneset e astroturfit paguajnë staf bazuar në numrin e postimeve që ata bëjnë derisa nuk ndalohen nga moderatorët. Softueri për menaxhimin e personaliteteve mund të përdoret në mënyrë që secili postues mund të arrijë 5-70 personalitete bindëse online pa u identifikuar lidhja mes tyre.

Analistët mund të konsiderohen astroturf në rastet kur ata diskutojnë klientët e tyre pa zbuluar lidhjen financiare me ta. Për të shmangur astroturfimin, shumë organizata dhe media kanë krijuar politika për dhuratat, akomodimet dhe shpalosjen e konflikteve të interesit që kanë ato organizata ose individët që punojnë aty.
Rrethet Autonome të Rusisë

Federata Ruse përbëhet nga 83 subjekte të barabarta, 4 nga të cilat kanë statusin e **rretheve autonome**:
Harta arkeologjike e Shqipërisë

**Harta arkeologjike e Shqipërisë** Grup Autorësh. Botuesi: Akademia e shkencave. Faqet e librit 290.

Harta arkeologjike e Shqipërisë, nën drejtimin e Pierre Cabanes dhe bashkëpunimin e profesorëve Myzafer Korkuti, Apollon Baçe, Neritan Ceka, me mbështetjen e UNESCO-s dhe “Cooperazione Italiana allo sviluppo”, është një hartë arkeologjike e Shqipërisë që trajton njëra pas tjetrës prehistorinë dhe antikitetin.

Periudhat prehistorike janë paraqitur natyrisht duke ndjekur kronologjinë, që nga paleoliti deri në periudhën e hekurit; përkundrazi për Antikitetin është parapëlqyer të ndiqet një plan gjeografik, sipas krahinave, duke filluar nga Shqipëria e Jugut për të kaluar pastaj në krahinën e Apolonisë, Bylisit dhe Amantias e më pas në atë të Elbasanit dhe Korçës, duke ndjekur rrugën Egnatia përgjatë luginës së Shkumbinit, deri në pellgun e Korçës.

Më në veri shkohet në krahinën e Dyrrahut e më tej në Lis dhe Shkodër. Për çdo vendbanim autorët bëjnë një paraqitje të historisë së krahinës ose vendbanimit dhe pastaj një përshkrim të monumenteve të shoqëruar me harta dhe dokumente figurative, duke përcaktuar gjendjen aktuale të tyre, të ruajtjes dhe restaurimet e tyre.

Ky botim është një mjet i dobishëm për njohjen e qendrave arkeologjike më të rëndësishme të Shqipërisë, të cilat përfaqësojnë tiparin dallues të pasurisë së larmishme të trashëgimisë kulturore të këtij vendi.
Mbedhës të folklorit, vëll VIII, këngë popullore të labërisë

**Mbedhës të folklorit, vëll VIII, këngë popullore të labërisë** Grup Autorësh. Botuesi: Akademia e shkencave. Faqet e librit 1385.
Lëng argjendi

**Lëng argjendi** poezi, Autori: Rudi Erebara. Shtëpia botuese: Aleph. Viti i botimit 2013 Faqet e librit 144. ISBN 978-9928-4115-6-3
Shqipëria 1911- 1914

**Shqipëria 1911- 1914** Autori: Romeo Gurakuqi. Botuesi: UET PRESS. Faqet e librit 254. 

Libri i Romeo Gurakuqit është një monografi studimore kushtuar historisë politike e sociale në Shqipëri dhe e marrëdhënieve ndërkombëtare për Ballkanin dhe Shqipërinë, nga fillimi i revolucionit shqiptar deri në pragun e shpërthimit të Luftës së Parë Botërore. Kjo monografi është e ndarë në dy pjesë kryesore: Kryengritja Shqiptare e vitit 1911 dhe Pavarësia shqiptare; si dhe çështja e caktimit të kufijve të shtetit të ri shqiptar 1912-1914.

Kryengritja e Malësisë së Madhe e vitit 1911, e njohur ndryshe si Kryengritja Shqiptare e vitit 1911, është një nga momentet kryesore të periudhës së Rilindjes Kombëtare Shqiptare. Monografia vijon me historinë politike të Shqipërisë së Epërme, të Kosovës, Shqipërisë Qendrore dhe Jugore, në rrjedhën pas kryengritjes së vitit 1911 dhe gjithë vitin 1912. Kapitujt kryesorë të pjesës së dytë i kushtohen trajtimit të çështjes shqiptare nga diplomacia e Fuqive të Mëdha gjatë krizës ballkanike 1912-1914. Historiani Romeo Gurakuqi ka punuar 17 vjet për këtë libër.
Shqipëria si m'u duk

'''Shqipëria si m'u duk''' Autori: Faik Konica. Botuesi: REKLAMA. Faqet e librit 90. 

Kjo vepër e Konicës përbën një analizë të hollësishme shoqërore e psikologjike të shoqërisë shqiptare, bazuar në udhëtimin e autorit në Shqipëri, më 1928-n.  Është  një vepër tërësisht dokumentare e argumentuar, por ku nuk mungojnë ngjyrimet e satirës koniciane.

Ideja e trajtuar në themel të veprës është se çështja kombëtare pengohet nga vetë shqiptarët e pikërisht nga shtresa të tilla si ekspertët, robotët dhe levantinët. Këta të fundit, më të rrezikshmit, kanë humbur vetitë karakteristike kombëtare, janë çoroditur, nënvlerësojnë e mohojnë çdo vlerë kombëtare dhe mitizojnë si snobë çdo gjë të huaj. Në hullinë e ballafaqimit të psikologjisë etnike të popullit tonë me psikologjinë e tjetërsuar të levantinëve kristalizohet qartë rëndësia e ruajtjes së autenticitetit të çdo gjëje kombëtare, në fushën e psikologjisë, kulturës, zakoneve etj.
Shqipëria e viteve 1912-1964 në kujtimet e Spiro Kosovës. Vëll l

**Shqipëria e viteve 1912-1964 në kujtimet e Spiro Kosovës. Vëll l** Autori: Marenglen Verli. Botuesi: Akademia e shkencave. Viti i botimit: 2008. Faqet e librit 405. ISBN 978-99956-648-5-5
Fiere

**Fieret** i gjejmë lehte ne pyll, ne vendet me lagështire.  Llojet e fiereve që jetojnë tani janë shume te vegjël ne krahasim me llojet qe kane jetuar 300 milionë vjet me pare. Ato ishin gjigante. Fieri duke mos pasur fara nuk ka as lule, as fryte, shumohen nepermjet sporeve. Ato kane rrënje, kërcell,gjethe të ndërlikuara dhe inde përcuese.Fieret jane pershtatur me mire per jeten ne toke sesa myshqet dhe algat. ato prodhojne spore te cilat mundesojne perhapje te madhe. megjithate ata nuk kane kutikule te trashe dhe mund te mbijetojne vetem ne hije dhe lageshti. Gametët e fiereve, ashtu si edhe ato të myshqeve, për të mbërritur në vendin e pllenimit duhet të notojnë përmes një shtresëze të hollë uji.

## Shih edhe 
* Bimët
* Botanika
Shqipëria (roman)

Shqipëria , është një roman i shkruar nga autori shqiptar Ben Blushi dhe redaktuar nga Saverina Pasho. Romani u botua në vitin 2011 nga UET Press në Tiranë. Ai përmban 601 faqe dhe ka përmasat 21 cm.

Ky roman konsiderohet një nga veprat më të njohura të letërsisë bashkëkohore shqipe dhe prek tema të rëndësishme të identitetit kombëtar, historisë dhe sfidave sociale të Shqipërisë. Duke përfshirë elemente historike dhe bashkëkohore, Blushi paraqet një analizë të thellë mbi evolucionin e vendit, shpesh përmes një lenteje kritike ndaj realitetit shqiptar.

Shënime bibliografike:

* Titulli: Shqipëria: roman
* Autori: Ben Blushi 
* Redaktore: Saverina Pasho
* ISBN: 9789995639587
* Botuar nga: UET Press, Tiranë, 2011
* Përmasat: 601 f.; 21 cm

Në përfundim, romani është një kontribut i rëndësishëm në pasurimin e letërsisë shqipe dhe reflekton mbi rolin e Shqipërisë në historinë rajonale dhe atë globale.

## Burimet
Një dashuri dhe shtatë faje

**Një dashuri dhe shtatë faje** roman, Autori: Rexhep Qosja. Botuesi: Toena. Faqet e librit 504.

## Përmbajtja 
Romani Një dashuri dhe shtatë faje bën pjesë në trilogjinë ku pasqyrohet fati i intelektualit shqiptar me ngjarjet më kulmore të historisë së Kosovës në dekadat e fundit të shekullit XX.

## Shih edhe 
*Të fshehtat e treguara

## Referime 
## Literatura 
* 
*
Asdreni, jeta dhe vepra e tij

**Asdreni, jeta dhe vepra e tij** Autori: Rexhep Qosja. Botuesi: "Toena". Tiranë, 2002. Faqet e librit 520.

Monografi, studim historiko-letrar për jetën dhe veprën e Aleksandër Stavre Drenovës i njohur me pseudonimin letrar Asdreni.
Demokraci e shpërdorur

**Demokraci e shpërdorur** Autori: Rexhep Qosja. Botuesi: Toena. Faqet e librit 407. 

Kjo është një vepër e pritur dhe e nevojshme për t'i parë më qartë mënyrat e ndryshme, të dukshme e të padukshme, të shpërdorimit të demokracisë në Kosovë dhe në Shqipëri. Pas leximit të saj e kuptojmë se deri në ç'shkallë është bërë e mundshme bashkëjetesa e sjelljeve dhe e veprimeve të papërgjegjshme, të korruptuara dhe, më në fund, të jashtëligjshme në strukturat e pushtetit. Vetvetiu bëhet një vepër me të cilën mbrohen vlerat, pa të cilat sot janë të pamundshme edhe demokracia dhe qytetërimi modern. Kjo vepër mund të lexohet si nga pushtetarët, ashtu edhe nga qytetarët.
Rilindja e dytë

**Rilindja e dytë** Autori: Rexhep Qosja. Botuesi: Toena. Tiranë, 2007. Faqet e librit 488. 

Pyetja e parë që do të bëjë lexuesi teksa ta marrë në duar këtë libër do të jetë: ç’do ky titull – Rilindja e dytë? Ne kishim Rilindjen Kombëtare dhe nuk mund të kemi dy rilindje. Ç’kuptim mund të ketë fjala rilindje këtu? Përqendrimi i jashtëzakonshëm i fuqive mendore, morale dhe trupore të një populli për të bërë ndryshime të mëdha në jetën dhe në fatin e tij historik quhet rilindje. Në historinë tonë të re kemi dy rilindje: Rilindjen Kombëtare, si rilindje e parë, dhe Rilindjen e dytë, me përmbajtjen dhe qëllimet e së cilës merret autori i kësaj vepre. Për shkak se programi i Rilindjes Kombëtare, i Rilindjes sonë të parë, është sendërtuar vetëm pjesërisht, pse rreth gjysma e trojeve shqiptare dhe më shumë se gjysma e popullit shqiptar kishin mbetur jashtë kufijve të shtetit të posakrijuar shqiptar, nën pushtimin e fqinjëve ballkanikë, për çdo mendje historike Rilindja e dytë ishte plotësisht e pritshme dhe plotësisht e ligjshme.
Çështja shqiptare: historia dhe politika

**Çështja shqiptare: historia dhe politika** është një ese e shkruar nga Rexhep Qosja gjysmën e parë të 1990'. Më 1995 përkthimi i saj në frëngjisht u botua nga shtëpia botuese Fayard në Francë.

## Ribotime 
U ribotua nga shtëpia botuese Toena më 1998.

## Referimet
Tri mënyra të shkrimit shqip

**Tri mënyra të shkrimit shqip** Autori: Rexhep Qosja. Botuesi: Toena. Viti i botimit: 2005. Faqet e librit 368. ISBN 99927-1-978-8
Shkrimtarë dhe periudha

**Shkrimtarë dhe periudha** Autori: Rexhep Qosja. Botuesi: Akademia e shkencave e Shqipërisë. Viti i botimit: 2005. Faqet e librit 586. ISBN 99943-733-7-4
UNRRA në Shqipëri 1944 - 1947

**UNRRA në Shqipëri 1944 - 1947** Autori: Hamit Kaba. Botuesi: Akademia e shkencave e Shqipërisë. Viti i botimit: 2000. Faqet e librit 286.
Perandoria e Japonisë

**Perandoria e Japonisë** (Japonisht: , *Dai Nippon Teikoku*) ishte një shtet-komb historik dhe një fuqi e madhe që ekzistoi nga Restaurimi meixhi në vitin 1868, deri në miratimin e kushtetutës së pas Luftës së Dytë Botërore në vitin 1947 dhe formimin pasues të Japonisë moderne. Përfshiu arkipelagun japonez dhe disa koloni, protektorate, mandate dhe territore të tjera.

Japonia iu nënshtrua një periudhe të madhe industrializimi dhe militarizimi pas Restaurimit Meixhi, duke realizuar modernizimin më të shpejtë të çdo vendi deri më sot. Të gjitha këto aspekte kontribuan në shfaqjen e Japonisë si një fuqi e madhe dhe në krijimin e një perandorie koloniale pas Luftës së Parë Sino-Japoneze, Rebelimit të Boksierëve, Luftës Ruso-Japoneze dhe Luftës së Parë Botërore. Trazirat ekonomike dhe politike në vitet 1920, duke përfshirë Depresionin e Madh, çuan në ngritjen e militarizmit, nacionalizmit dhe totalitarizmit, duke kulmuar përfundimisht në anëtarësimin e Japonisë në aleancën e Boshtit dhe në pushtimin e një pjese të madhe të Azi-Paqësorit gjatë Luftës së Dytë Botërore.

Forcat e armatosura të Japonisë fillimisht arritën suksese të mëdha ushtarake gjatë Luftës së Dytë Sino-Japoneze (1937–1945) dhe Luftës së Paqësorit. Sidoqoftë, duke filluar nga viti 1942, veçanërisht pas Betejës së Miduejit dhe fushatës së Guadalcanal-it, Japonia u detyrua të miratojë një qëndrim mbrojtës dhe fushata amerikane e "kërcimit nga ishulli në ishull" do të thoshte që Japonia po humbte ngadalë të gjithë territorin që kishte fituar. Përfundimisht, amerikanët do të pushtonin ishujt e Ivo Xhimës dhe Okinavës, duke lënë territorin kryesor japonez plotësisht të pambrojtur. Forcat amerikane kishin planifikuar një pushtim kryesor, por Japonia u dorëzua pas bombardimeve atomike në Hiroshima dhe Nagasaki dhe deklaratës pothuajse të njëkohshme të luftës nga sovjetikët më 9 gusht 1945, si dhe pushtimit pasues të Mançurisë dhe territoreve të tjera. Në vitin 1947, me përfshirjen amerikane, u miratua një kushtetutë e re, e cila i dha fund zyrtarisht Perandorisë së Japonisë dhe Ushtria Perandorake e Japonisë u zëvendësua me Forcat e Vetëmbrojtjes së Japonisë. Pushtimi dhe rindërtimi vazhduan deri në vitin 1952, duke formuar monarkinë aktuale kushtetuese të njohur si Japonia.

Perandoria e Japonisë pati tre perandorë, megjithëse ajo mori fund pjesërisht gjatë mbretërimit të perandorit Shōva. Perandorëve u jepeshin emra pas vdekjes dhe ata janë si më poshtë: Meixhi, Taishō dhe Shōva.

## Shiko edhe 
* Periudha Meixhi
* Restaurimi meixhi
* Perandori Meixhi
* Shtëpia Perandorake e Japonisë
* Regalia Perandorake e Japonisë
* Sistemi shtetëror në Japoni
* Periudha Reiva
* Shogunati Tokugava
* Periudha Edo
* Periudha Sengoku
* Periudha Heian
* Periudha Kamakura
* Periudha Jamato
* Periudha Kofun
* Periudha Asuka
* Historia e Japonisë

## Shënime 
## Referime
Beni ecën vetë (libër)

***Beni ecën vetë*** është roman shqiptar për fëmijë nga autori Kiço Blushi, i botuar për herë të parë në 1975.

## Përmbajtja
Benin nuk e lejojnë prindërit të luajë jashtë mureve të shtëpisë. Xha Thomai, që vjen nga fshati, e merr me vete për disa ditë dhe për herë të parë Beni gjendet pa kujdesin e prindërve. Ai jeton në një familje fshatare, ku i duhet të mësojë gjëra të reja, me të cilat nuk ishte ndeshur më parë. Një natë Beni mbetet i vetëm në mes të pyllit dhe fillon të zbulojë një jetë pranë natyrës.

## Referime
Kryeministrat dhe ministrat e shtetit shqiptar në 100 vjet

**Kryeministrat dhe ministrat e shtetit shqiptar në 100 vjet** Autori: Kastriot Dervishi. Faqet e librit 500.

Anëtarët e Këshillit të Ministrave në vitet 1912-2012, jetëshkrimet e tyre dhe veprimtaria e ekzekutivit shqiptar. “Kryeministrat dhe ministrat e shtetit shqiptar në 100 vjet” është një fjalor enciklopedik i veçantë që tregon të dhënat kryesore të 467 personave që kanë qenë kryeministra dhe anëtarë të Këshillit të Ministrave të shtetit shqiptar në këto 100 vite.

"Kryeministrat dhe ministrat e shtetit shqiptar në 100 vjet" është një fjalor enciklopedik i veçantë që tregon të dhënat kryesore të 467 personave që kanë qenë kryeministra dhe anëtarë të Këshillit të Ministrave të shtetit shqiptar në këto 100 vite. Botimi me ilustrime është i pari i këtij lloji në Shqipëri. Libri është i ndarë në disa kapituj. Në fillim jepen të gjitha kabinetet shqiptare dhe një përmbledhje e programeve dhe historikut të tyre sipas epokave. Jepen jetëshkrimet me foto të personave që kanë qenë anëtarë të Këshillit të Ministrave, ndërsa statistika të tjera tregojnë të dhëna mbi ministrat. Një vend i posaçëm i është lënë fotografive ku kanë qenë selitë të Këshillit të Ministrave si dhe ministrive kryesore.
Luani i Epirit – Ali Pasha dhe Suli

**Luani i Epirit – Ali Pasha dhe Suli** Autori: Spiro Mela. Botuesi: Toena. Faqet e librit 567.

Ali Pasha Tepelena rikthehet në vëmendjen e lexuesve shqiptarë me anë të botimit të të fundit të autorit Spiro Mela me titullin “Luani i Epirit- Ali Pasha dhe Suli”. Ali Pashë Tepelena, i ashtuquajtur “Luani i Janinës”, lindi rreth viteve 1740-1750 në Tepelenën e Labërisë dhe vdiq më 24 janar 1822, duke mbrojtur trojet shqiptare të Epirit nga forcat osmane. Ali Pasha ishte sundimtar i Pashallëkut të Epirit, Thesalisë, dhe pjesë të Peloponesit. Më 1820-1822, perandoria osmane sulmoi Pashallëkun e Janinës, pasi rritja e forcës të Ali Pashës kishte krijuar frikë për ekzistencën e perandorisë. Më 24 janar 1822, Ali Pasha vdiq në Janinë, pasi u tradhtua. Ali Pashë Tepelena bëri bashkimin e një pjesë të madhe të trojeve shqiptare dhe krijoi shtetin autonom shqiptar, që do bëhej shembull i Pavarësisë.
Vajza e veteranit

**Vajza e veteranit** tregime, Autore: Florentina Skëndaj. Botuesi: Toena. Viti i botimit: 2013. Faqet e librit 184. ISBN 978-99943-1-887-2
Farmakologjia (libër)

**Farmakologjia** Autori: Apostol Lira. Botuesi: Toena. Faqet e librit 276.

Libri i Farmakologjisë për shërbimin e obstetrikë-gjinekologjisë, vjen si rrjedhim i ndryshimeve të mëdha që janë bërë në specialitetet farmaceutike të trashëguara dhe ato të reja të periudhës bashkëkohore. Kjo ndarje lidhet me krijimin e prodhimit të industrisë farmaceutike të preparateve të shumta, me emërtime të reja e të ndryshme, vështirësitë e gjetjes, zgjedhjes e përdorimit sipas kërkesave të patologjive obstetrikale e gjinekologjike, indikacioneve përkatëse për mjekimin e tyre.

Nga ana tjetër, përvoja mbi 40-vjeçarenë në mjekësi e në shërbimin e obstetrikë-gjinekologjisë, aplikimi i preparateve të shumtae me rezultate të ndryshme, të zgjedhura e të aplikuara në bazë të farmakologjisë bashkëkohore, farmakopesë, revistave, informacioneve shkencore e cirkularëvetë ndryshëm, të dhënave të cirkularëve, jo rrallë ajo është shoqëruar dhe me vështirësitë e veta.
Zgjedhja e dëshiruar e preparatit, për trajtimin konservativ të sëmundjeve obstetrikale e gjinekologjike nuk është veprim i lehtë. Materiali i librit synon që të shërbejë si një udhëzues, një manual me funksione informuese për mjekët, farmacistët dhe punonjësit e tyre të shëndetësisë. Mjeku, në bazë të dijeve të veta, zgjedh medikamentet e përshtatshme dhe cakton dozën sipas gjendjes e sëmundjes. Materiali i përshkruar në këtë libër është grumbulluar sipas veçorive farmakologjike dhe veçuar, ndarë, në kapituj të veçantë. Mbështetur në përparimet e dekadës së fundit për trajtimin e infertilitetit, sterilitetit bashkëshortor (femëror e mashkullor) për bebe-epruvetën (embryotransferim)janë grupuar preparatet përkatëse për realizimin e trajtimin e këtyre rrethanave.
Një vëmendje të veçantë i kushtohet përdorimit të përvojës së mjekësisë popullore, preparatet e nevojshme për trajtimin konservativ, para e gjatë operacionit, ndërhyrjeve obstetrikale dhe në rrethana të veçanta patologjike.
Pesha e fjalës

**Pesha e fjalës** poezi, Autori: Dhimiter Nica. Botuesi: Toena. Faqet e librit 140.

Në vëllimin Pesha e fjalës, përfshihen poezi me një tematikë të larmishme. Autori, i arsimuar në Shqipëri si ekonomist dhe prej rreth 20 vjetësh emigrant në Greqi, shpalos në këtë vëllim poetik shpirtin e tij krijues, dashurinë e madhe për mëmëdheun e vendlindjen, Beratin, që nuk e harron kurrë, shpalos vështirësitë dhe brengat e një mërgimtari në vend të huaj, mban qëndrim tejet kritik për gjendjen e bashkëkombësve të vet në tranzicionin demokratik të tejzgjatur.

Por, gjithashtu, derdh në vargje lirike poezi të ndiera për familjen dhe shokët, për dashurinë dhe natyrën, për gjithçka që i buron nga mendja dhe zemra e tij, me ndjeshmëri poetike.
Udhëkryq (poezi)

**Udhëkryq** poezi, Autori: Elton Sulejmani. Botuesi: Toena. Faqet e librit 72.

Këto poezi vijnë para lexuesit si vokacion shprehës, që ruajnë ekuilibrin ndërmjet thënies dhe domethënies, formës dhe mesazhit. Gjetjet poetike të formuluara në materien tekstore, në vargëzimin modern dhe klasik, në ritmikën brenda vargjeve, lidhen me lëvrimin e poezisë si mjet për të shprehur shqetësimet që e mundojnë autorin.
Të gjitha rrugët më çojnë tek ti

**Të gjitha rrugët më çojnë tek ti** poezi, Autori: Bledi Trebicka. Botuesi: Toena. Faqet e librit 120.

Bledi Trebicka me poezitë e tij na vjen me një prurje mjaft cilësore. Komunikimi i autorit vjen i realizuar artistikisht mes impulseve të brendshme dhe detajeve, reflekseve të së përditshmes. Poezia e tij rrjedh lirshëm, duke na dhuruar kënaqësi dhe qetësi.

Teksa lexon këto poezi, e para gjë që të godet është një optimizëm që duket se ngre krye sa herë ka përpara një vështirësi. Copëza të jetës së përditshme vijnë të ngërthyera në poezitë e njëpasnjëshme me një bukuri vargëzimi e natyraliteti.

Nuk je veç rrezja që më ngroh,

Ti je ndriçimi im!Nuk je era që trazon,

Ti je flladi i tretur në ledhatim!

Nuk je rrahja e zemrës, thjesht,

Ty të përket gjithë gjaku im!

Nuk je dikush që strehohesh

Shpirtit përkohësisht!

Ti je ajo që më lë pa fjalë!

Nuk je veç në ëndrrat e mia,

Ti je mendimi im i gjallë!
Unë dhe filmi

**Unë dhe filmi** Kujtime, Autore: Liri Brahimi. Botuesi: Toena. Faqet e librit 240.

Përmbi udhët tërë baltë të Atdheut, të ndritura, unë gjeta gjurmët e gjakosura me gjakun e patharë, dhe gjurmët me djersë çurkë të djersitura, dhe ndër ato xhirova pa u ndalë...Gjeta unë një tempull mendimesh të tëra me zhurmë, dhe djersën dhe mendimet që vërshonin si lumë, gjeta një hënë të ndritur të kuqe me male shumë, gjeta një tempull të tërë mendimesh, dhe gjakun dhe mendimet që vërshonin si lumë, dhe një diell të ndritur të zjarrtë vërshimesh, si dita pa zhurmë si nata pa gjumë. Brodha, brodha dhe nuk lash vende nga Vermoshi në Mursi, Shqipërinë kam përjetësuar si nuse e nusëruar, si kube mbretërore midis gjetheve kristalore.
Liri Brahimi

**Liri Brahimi** regjisore filmi e Kinostudios "*Shqipëria e re*". Kreu studimet në vitin 1955 deri në vitin 1960 në Liceun Artistik "*Jordan Misja*", në degen e artit dramatik, dhe më pas, në vitet 1960-1965 mbaroi Akademinë e Arteve në Tiranë, sërish në degën e artit dramatik. Paralel me studimet punoi si bashkëpunëtore e jashtme në Radio Tirana ku transmetoi lajmet për 15 vjet. Me mbarimin e studimeve, në vitin 1965, dha mësim në shkollën e mesme të kulturës lëndët e artit dramatik dhe, më pas, në vitin 1967 - 1968 punoi si regjisore e grupeve artistike të Tiranës pranë pallatit të madh të kulturës. Filloi punë në Kinostudio dhe në vitin 1968 - 69 nisi punë në redaksinë e filmave kronikalë, dokumentarë dhe artistikë ku realizoi mbi 20 kronika e kinoditarë, gjithashtu punoi edhe në 15 filma artistikë si asistent regjisore. Por, krijimtarinë më të madhe e pati në realizimin e filmave dokumentarë. Realizoi mbi 30 filma me tematika nga më të ndryshmet. Nuk mungoi në vitin 1989 realizimi i filmit "*Përse kështu*" që ishte një protestë kundër diktaturës. Në vitin 1984 fitoi çmime në festivalin kombëtar të filmit me dokumentarin "*Nëpër ditarët e luftës*" me operator Ilia Terpinin.  

Liri Brahimi ka shënjuar me emrin e vet si regjisore kryevepra të Kinostudios Shqiptare, si: “Kapedani”, “Operacioni Zjarri”, “Mimoza llastica”, “Shpërthimet”, “Ndërgjegjja”, “Tinguj lufte” etj.

Ka xhiruar 25 filma dokumentarë, shumë kronika dhe suzhete, si dhe 15 filma artistikë si regjisore e dytë.

Ka shkruar 5 libra për kinematografinë dhe vazhdon të shkruajë.

Në vitin 1993 ka dalë në pension dhe në karrierën e saj si regjisore e kategorisë së parë numërohen këto filma:
* Udhëve të hekurta, 1982
* Monumenti i natyrës, 1974
* Në prag të jetës, 1980
* Racionalizatorët e një kombinati, 1976
* E dashur nënë Afërdita, 1989
* Bijtë e heroinës, 1980
* Një jetë pranë naftës, 1984
* Reportazh nga Shishtaveci, 1988
* Mjeshtri i violinave, 1990
* Përvoja e Vrinës, 1982
* Një ditë në Kutalli, 1982
* Thesaret nën pisha, 1977
* Nëpër ditarët e luftës, 1983

* Dëshmitari i dy epokave, 1984

*I coni fjalë nënës, Asim Vokshi, 1984  
*Ejani nëna, ju pret Hajdar Dushi, 1987  
*Me sdudentet ushtarake, 1977
*Fidanishtia e ushtrisë, 1985
*Ditët e jubileut të madh, 1983
*Me flamurin e Enverit, 1985
*Besa-Besë me Enverin, 1986
*Rrahin zemrat për Enverin
*Përse kështu? 1991
*Shkrimtari militant Shefqet Musarai, 1984
*Muzeu Enver Hoxha, 1988
*Mbetjet teknologjike, lëndë e parë, 1988
*Malli për hekurudhën, 1987
*1 Maji i Jubileve, 1989
*Mbledhje e ministrave të jashtëm të energjitikës të Ballkanit, 1990
*Ekspozita kombëtare e arteve figurative, 1975
parapamje|Libër me kujtime, i autores Liri Brahimi

**Librat që ka botuar:**

* Unë dhe filmi

*Ëndrra të shuara

* Boceti i filmit (përkthyer edhe në italisht 'Bozzetto di un Film')

*Ishim ne 

## Referime
Gorgona

**Gorgona** roman, Autore: Viola Aliaj. Botuesi: Toena. Faqet e librit 320.

Me këtë roman, shkrimtarja Viola Aliaj e pasuron prozën tonë me një histori të vërtetë nga qindrat e historive tona, që shpesh na bëjnë të mendojmë shumë seriozisht. Ky libër, që i paraqitet lexuesit tonë, është thuajse i krijuar me konceptet skematike të prozës së gjatë.

Mjetet teknike që autorja përdor në romanin e saj mund të thuhet se janë ato të suspancës së përmbajtur, pra për ta mbajtur lexuesin gjatë gjithë kohës pezull dhe ta bëjë gjithnjë e më shumë kureshtar se ç’do të ndodhë në faqen tjetër.
Motoçikleta e Skënderbeut

**Motoçikleta e Skënderbeut** roman, Autori: Karmine Abate. Botuesi: Toena. Faqet e librit 224.

Xhovani aleksi është në ikje: nga familja e tij, nga vendi i tij ku ka lindur dhe është rritur, nga gjuha së cilës i përket - arbërishtes së shqiptarëve të Kalabrisë, nga vetvetja dhe fantazmat e së shkuarës.

Tanimë në Gjermani, ku së fundmi është bashkuar me Klaudian, gruan të cilën e ka dashuruar që fëmijë, kthehet me kujtesën e tij për të sjellë ndër mend historinë e tij dhe të babait të tij, Skënderbeut, një aventurier tërheqës dhe me huqe, i hipur gjithmonë në shalë të së pashkatërrueshmes motoçikletë Guzzi Dondolio, dhe më pas udhëheqës i kryengritjes fshatare në Italinë e pasluftës.

Historia e Skënderbeut dhe e dashurisë së tij të pavdekshme për Lidian, të papriturat që u ndodhin Xhovanie e Klaudias dhe dashuria e tyre romantike dhe e dëshpëruar, ndërthuren me fugurën e mistershme të Stefano Santorit, djaloshit me sy prej magneti, me aftësi parashikuese dhe me sagën e Skënderbeut të Motit të Madh, që udhëhoqi liftën e shqiptarëve kundër turqve dhe duket sikur rijeton në figurën e babait të Xhovanit.

Motoçikleta e Skënderbeut, mjeshtërisht midis rrëfimit, kujtesës dhe regjimit gjuhësor, është një roman i jashtëzakonshëm dhe i mahnitshëm për identitetin dje kërkimin e vetvetes, vepër e pjekurisë e një prej shkrimtarëve italian më origjinalë dhe të veçuar të dhjetëvjeçarit të fundit.
Shën Maria e Beratit

**Shën Maria e Beratit** drama, Autori: Namik Dokle. Botuesi: Toena. Faqet e librit 192.

Duke iu rikthyer herë pas here pasionit dhe profesionit të vjetër, Namik Dokle vjen te lexuesii tij me “Shën Maria e Beratit”. Një përmbledhje me katër drama:

Viti i Qenit,

Shën Maria e Beratit,

Vetëvrasja e luleve,

Tullumbacja fryn vetveten

të cilat janë shkruar në kohë të ndryshme dhe për kohë të ndryshme, si dhe na shoqërojnënë një rrugëtim, që nga Mesjeta, në vitet e diktaturës, deri në ditët tona. Dokle tregon rrugëtimin e tij krijues, që nga rinia e hershme deri te problemet që ka sot teatri shqiptar.

Një nga dramat e vëllimit është botuar 40 vjet pasi është shkruar. Është një tallje me burokracinë e kohës, por që fatkeqësisht vazhdon të funksionojë i njëjti mentalitet si në atë kohë, edhe sot e kësaj dite.
Papagajtë e Nembrotit

**Papagajtë e Nembrotit** Autori: Moikom Zeqo. Botuesi: Toena. Faqet e librit 304.

Duam, apo nuk duam, hapësira dhe koha e letërsisë është kibernetike. Dhe megjithatë letërsia është e kundërta e Cyberia-s. Shkrimtarët janë si Nembroti, ngrenë kulla utopike përherë të rrëzueshme, por ruajnë në vetmi të frikshme “gjuhën nembrotase” të artit të paklasifikueshëm të fjalëve, pavarësisht gjuhëve të ndryshme dhe të ngatërrueshme jahovajase.

Shkrimtarët synojnë gjuhën unike të shpirtit, ku fjalët janë forma, por jo përmbajtja. Libri im është shumësia e subjekteve që janë subjekti i vetëm. Përtej rrafshit të sikletshëm metafizik, ky libër i kundërshton spekulimet dekorative dhe të kota. Ky është libri për të menduar. Leximi grafik s’është aspak mendim.

Libri stimulon imagjinatën. Vetëm në këtë mënyrë të përkorë dhe paradoksale libri është libër. Libri bëhet lexuesi dhe lexuesi vetë shkrimtari dhe të dy sëbashku kuptimshmëria e absolutizuar ose dhe relative e librit.

Moikom Z.
Kambana e dashurisë

**Kambana e dashurisë** Autori: Kristo Çipa. Botuesi: Toena. Faqet e librit 108.

Përbën një rast specifik të lavdërueshëm e fatlum për kombin, jo vetëm krijimi i Kristos, plotësuar harmonishëm në disa plane të lirisë, si e drejtë universale dhe identitetit, por edhe si e drejtë e vlerës personale; por, do të thosha me dinjitet, mbarë Lëvizja Atdhetare, Kulturore, Artistike e Letrare e familjes Çipa, e vëllezërve Çipa, me shembullin e Lefter Mëmëdhetarit, që, si rilindës nën furtunë e vetëtima, banojnë, jetojnë e kontribuojnë buzë brigjeve të ashpra e të mrekullueshme të Jonit të kaltër, në Himarën e tyre dhe tonën, si lule me bërthamë drite e rrënjë Shqipërie.

Poezitë e Kristos kishin dhe kanë frymë romantike, të cilave u rri bukur kostumi tradicional që i vesh krijimit.

Dashuri t’u fala,

I pa zë jam f ikur,

Po nuk ra kambana,

Dijeni, kam ikur...

Në tërësi, poezia e Kristo Çipës është një këngë e re, me një botë të thellë poetike, e cila shpalos në sytë e lexuesve botëpërjetime e ndijime të ngrohta, shpërthyese, me personifikime e figuracion të pasur, ku derdhet lirizmi poetik me bukurinë e gjuhës dhe shpirtit të dlirë.

Bardhosh Gaçe
Pika drite në eklips

**Pika drite në eklips** novela dhe tregime, Autori: Zija Çela. Botuesi: Toena. Faqet e librit 468.

Zija Çela është ndër të paktët, për shumëçfarë i vetmi, që kalimin nga diktatura në demokraci e bëri të qetë: një fije vazhdimësiekonstante, e brendshme, e karakterizon prozën e tij që nga hapat e parë, deri në ditët e sotme. Është zjarri i pashuar që si tundim, sishqetësim dhe brengë, s’pushon së qeni i ndezur.

Drita e tij digjet përbrenda personazheve, duke lëshuar diskretshëm shkëndijimeedhe gjatë diktaturës, pastaj duke e pushtuar sovranshëm hapësirën demokratike shqiptare. Por pa e kursyer as këtë të fundit, përkundrazi,zhgënjimi dhe protesta shpesh do të buçasin fuqishëm.

Në tërësinë e krijimtarisë së Zija Çelës, sado e largët, megjithatë ndihet prania enjë labirinti të ndërlikuar, nganjëherë pa dalje të qartë. Për rrjedhim, autori e vuan si shqetësim të përhershëm ndjenjën që, edhe pos flijimittë zemrës, nuk arrin ta bëjë më dinjitoze botën përreth.

Ali Aliu.
Fajtorë pa emër

**Fajtorë pa emër** publicistikë, Autori: Mëhill Tanushi. Botuesi: Toena. Faqet e librit 374.

Mëhill Tanushi është një gazetar i talentuar i politikës së vështirë shqiptare. Me natyrshmëri dhe me një stil të këndshëm, ai analizon situatat e vështira dhe të pakuptueshme të asaj që po ndodhte në Shqipëri në vitin 1997. Ai ringre memorien e shqiptarëve për një nga periudhat më të zymta, më absurde dhe më të dhimbshme të pasviteve ’90: piramidat, një popull i vogël, i tejvarfër humbet paratë, humbet kursimet... dhe shteti që i “dha një dorë” në këtë humbje.

Përjetimi i kësaj periudhe është ende një mister i pazbuluar deri në fund. Por, pas kësaj, Tanushi kalon në politikën shqiptare të postpiramidave, në përpëlitjet e politikanëve për të (ri)ngritur shtetin, në dilemat e të huajve që kuptuan se Shqipëria kishte nevojë për një patericë të fortë. Kujtimi i piramidave ka nevojë për një tjetër piramidë që duhet ngritur për hir të kujtesës dhe rrëfimit. Libri ka një rëndësi të madhe historike. Ai është një dëshmi për një periudhë të rëndësishme të tranzicionit shqiptar ku shoqëria e zbuloi dhe e njohu veten më mirë.

Ky libër është një vlerë e madhe dhe kontribut serioz për historianët që duhet të kenë filluar punën për të mbledhur copkat e ngjarjeve të atyre viteve, është ndihmë për të rinjtë që e kanë lexuar dhe dëgjuar ’97-n si përrallë, por që iu jepet rasti ta njohin atë nga afër.

Në publicistikën e Mëhill Tanushit, lexuesit do të gjejnë, produktin e  një gazetarie  në zhdukje, për fat të keq, të asaj gazetarie që ishte  gjithnjë  në vendin e ngjarjeve, që sikur shpalosej nga vetë ngjarjet për tu shkuar e gjallë, e vërtetë dhe prekëse lexuesve. Do të gjejnë produktin e një gazetari  profesionit,  të përkushtuar dhe të  ndershëm, që ka si busull të  vërtetën dhe etikën, që  respekton parimet e profesionit dhe kërkesat e stilit të thjeshtë, të rrjedhshëm, të kuptueshëm dhe të pëlqyeshëm për  publikun e  gjerë.

Kryesorja, lexuesit do të gjejnë produktin e një gazetari kurajoz, që zgjedh pothuajse gjithnjë të jetë oponent i qeverisë, ku personazhi kryesor ndjehet se  është publiku, njeriu i thjeshtë.Kjo publicistikë  është me vlerë për gazetarët e rinj, për mediat e reja dhe padyshim edhe  për  historinë e publicistikës sonë.
Një ballkanas në Londër

**Një ballkanas në Londër** poezi, Autori: Rudolf Marku. Botuesi: Toena. Faqet e librit 136.

Një ballkanas në Londër është një lumë i rrëmbyer

Që i shtohet Tamizit të qetë. Në Hyde Park

Është një mal që i shtohet rrafshirës së shtrirë;

Në Trafalgar Square është një ujk i murmë

Që bisedon me katër luanët e përgjumur,

Që zgjon fantazinë e tyre të përdhosur nga turistët,

Që u mëson të ulërijnë edhe një herë si dikur.
Kosova mes luftës dhe paqes

**Kosova mes luftës dhe paqes** Autori: Alfred Moisiu. Botuar në Tiranë nga "Toena", në vitin 2004. Faqet e librit 188.

Një përzgjedhje shkrimesh, intervistash dhe diskutime në veprimtaritë ndërkombëtare të Shoqatës Shqiptare të Atlantikut.